PRAVILNIK

O VISINI TROŠKOVA DODELE PRAVA NA KORIŠĆENJE EKOLOŠKOG ZNAKA

("Sl. glasnik RS", br. 81/2010)

**Član 1**

Ovim pravilnikom utvrđuje se visina troškova koje snosi podnosilac zahteva za dodelu prava na korišćenje ekološkog znaka.

**Član 2**

Visina troškova dodele prava na korišćenje ekološkog znaka iznosi:

1) za stručni pregled dokumentacije koja se podnosi uz zahtev za dodelu prava na korišćenje ekološkog znaka plaća se iznos od deset hiljada dinara;

2) za izradu izveštaja i predloga akta o dodeli prava na korišćenje ekološkog znaka plaća se iznos od pet hiljada dinara.

**Član 3**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".